kalixlouiis/myanmar-wikipedia-corpus huggingface dataset:
၎င်းဒေသအလိုက် မျိုးကွဲတို့မှာ - အမ်ဘွန် ဆိုတို – ကြက်သား၊ ဟင်းရည်၊ အနံအရသာအတွက် နနွင်း၊ ဂျင်း၊ ကြက်သွန်ဖြူ၊ ပတဲကောကြီး၊ စပါးလင်နှင့် ဟင်းခတ်အမွှေးအကြိုင်များဖြင့် ချက်ပြုတ်သည်။
ထမင်းနှင့် တွဲဖက်စားသုံးပြီး ပဲပင်ပေါက်၊ ကြက်သားမွ၊ ကြာဇံ၊ တရုတ်နံနံ၊ ရွှေရောင်းသန်းအောင် ကြော်ထားသာ ကြက်သွန်ကြော်၊ အားလူးချောင်းကြော်၊ ကဲကပ် မန်နစ် (ပဲငံပြာရည်ချို)၊ ဆော့အစပ်နှင့် အားလူးကတ်သလိပ်တို့ဖြင့် အုပ်၍ သုံးဆောင်ကြသည်။
ဘန်ဒေါင်း ဆိုတို – အမဲသားဖြင့် ပြုလုပ်ပြီး မုန်လာဥဖြူတို့ ထည့်ထားသည့် အရှည်ကျဲကျဲ ဆိုတိုဖြစ်သည်။
ဘန်ဂျာ ဆိုတို – စမုန်စပါး၊ လေးညှင်း၊ သစ်ဂျပိုးနှင့် စပါးလင် စသော ဟင်းခတ်အမွှေးအကြိုင်များ အသုံးပြုပြီး၊ ဆမ်ဘဲ ဟုခေါ်သည့် ဆော့အစပ်တစ်မျိုးကို အသုံးပြုကာ အားလူးမုန့်ဖြင့် တွဲဖက်၍ စားသုံးသည်။
ဘန်နျူမက် ဆိုတို, ဆရိုတို ဘန်နျူမက် သို့မဟုတ် ဆရိုတို ဆိုကာရာဂျာ – မြေပဲဆော့အစပ်ဖြင့် အထူးပြုလုပ်ထားပြီး ကဲ့တူပတ် ဆန်မုန့်ဖြင့် တွဲဖက်စားသုံးသည်။
ဘဲတာဝီ ဆိုတို – အမဲသား သို့မဟုတ် အမဲဝမ်းတွင်းသားကို နွားနို့ သို့မဟုတ် အုန်းနို့ ဟင်းရည်ထဲတွင် အားလူးနှင့် ခရမ်းချဉ်သီးတို့ဖြင့် ချက်ပြုတ်သည်။
ကဲဒီရီ ဆိုတို – အုန်းနိုဖြင့်ချက်သော ကြက်သားဆိုတို။
ကုဒု ဆိုတို – ဘာသာရေးအရ အမဲသားမစားရန် ပညက်ထား၍ ကျွဲသားဖြင့် ပြုလုပ်ထားသော ဆိုတို လာမွန်ငန် ဆိုတို – အင်ဒိုနီးရှား မြို့ပြဧရိယာများတွင် လူကြိုက်များလှသော လမ်းဘေးအစားအစာ တစ်မျိုးဖြစ်ပြီး မာဒူရာဆိုတို၏ မျိုးကွဲတစ်ခုဖြစ်သည်။
မာဒူရာ ဆိုတို သို့မဟုတ် soto Sulung/soto Ambengan – ကြက်သား၊ အမဲသား သို့မဟုတ် ဝမ်းတွင်းသား တစ်မျိုးမျိုးဖြင့် ပြုလုပ်ပြီး ဟင်းရည် အဝါရောင် ဖျောဖျော့ရှိသည်။
မာကက်ဆာ ဆိုတို or ကိုတို မာကက်ဆာ – အမဲသားနှင့် ဝက်တွင်းသားတို့ကို မြေပဲအနှစ်ဖြင့် ချက်ပြုတ်သည်။
မေဒန် ဆိုတို –အုန်းနို့ဖြင့်ချက်သော ကြက်သား/ ဝက်သား/ အမဲသား/ အူစုံ ဆိုတိုဖြစ်ပြီး အာလူးကတ်သလိပ် (ပါကဲ့ဒယ်) နှင့် တွဲဖက်စားသုံးသည်။
အသားတို့ကို ဟင်းရည်နှင့်မရောမှီ ကြိုတင်၍ ကြော်ထားသည်။
Padang soto –အမဲသားကြော်ကို ပါးပါးလေးလှီး၍ ဘီဟန် (ဆန်ကြာဇံ)နှင့် ပါကဲ့ဒယ် ကန်တန် (အာလူးကတ်သလိပ်) တို့ဖြင့် ပြုလုပ်ထားသော အမဲသား ဟင်းရည်ဆိုတို ဖြစ်သည်။
ပီကလွန်ငန် soto or tauto Pekalongan – တာအူကို (မီဆို ကဲ့သို့ ပဲပုအနှစ်) ဖြင့် ပြုလုပ်ထားသော ဆိုတို။
ဆီမာရာန်း soto – ကြည်လင်သောဟင်းချိုနှင့်အတူ ကြက်သားဆိုတို။
တဲဂယ် ဆိုတို သိုမဟုတ် Sauto Tegal – ပီကလွန်ငန် ဆိုတိုနှင့် တူညီပြီး ကြက်သားဆိုတို၊ အမဲသားဆိုတိုနှင့် အမဲဝမ်းတွင်းသား ဆိုတိုတို့ပင် ရနိုင်သည်။
ပါဝင်သော အမယ်ကြီးများအလိုက် ကြက်သွန်ကြော်နှင့် အမ်ပီး မုန့်အကြွပ်ကြောက် ဖြူးထားသော အဝါရောက် အရည်ကျဲကျဲ ဆိုတို အာယမ် အခြားသော ဆိုတိုများမှာ အဓိကပါဝင်သော အမယ်ကြီးများအလိုက် အမည်ကွဲပြားကြသည်။
၎င်းတို့မှာ- ဆိုတို ဘာဘီ – ဘာလီကျွန်းရှိ ဟိန္ဒူလူမျိုးတို့ စားသုံးကြသည့် ဝက်သား ဆိုတို။
Gallery ကိုးကား Category:အင်ဒိုနီးရှား အစားအစာ Category:အမျိုးသား ဟင်းလျာ။
၂၀၁၀ အာရှ အားကစားပြိုင်ပွဲ() သည် တရုတ်နိုင်ငံ၊ ကွမ်ကျိုးမြို့တွင် ၂၀၁၀ခုနှစ် နိုဝင်ဘာလ ၁၂ရက်မှ ၂၇ရက်နေ့အထိ ကျင်းပသော ၁၆ကြိမ်မြောက် အာရှ အားကစားပြိုင်ပွဲဖြစ်သည်။
နိုဝင်ဘာ ၇ရက်နေ့ကပင် အားကစားပြိုင်ပွဲအချို့ကို ကျင်းပခဲ့သည်။
တရုတ်နိုင်ငံသည် ၁၉၉၀ ပေကျင်းပွဲတော်ကို ပထမဆုံးအကြိမ် လက်ခံကျင်းပခဲ့ပြီး ယခုအကြိမ်သည် ဒုတိယမြောက်ဖြစ်သည်။
ကွမ်ကျိုးမြို့သည်လည်း ပေကျင်းမြို့ပြီးနောက် အာရှ အားကစားပွဲတော်ကို လက်ခံကျင်းပသည့် တရုတ်နိုင်ငံ၏ဒုတိယမြောက်မြို့ဖြစ်လာသည်။
အဖွဲ့ဝင် နိုင်ငံအသီးသီးမှ ဝင်ရောက်ယှဉ်ပြိုင်သူ ၉၇၀၄ဦးရှိပြီး အားကစားနည်းပေါင်း ၄၂မျိုးမှ အားကစားပြိုင်ပွဲ ၄၇၆ပွဲ ကျင်းပခဲ့သည်။
အားကစားပွဲများကို ကွမ်ကျိုးမြို့၏ အနီးရှိ :en:Dongguanဒွန်ဂွမ်, :en:Foshanဖိုရှမ် and ရှမ်ဝေ မြို့၃မြို့တွင်လည်း ကျင်းပခဲ့သည်။
ဝန်ကြီးချုပ် ဝမ်ကြားပေါင်မှ အားကစားပွဲတော်ကို ဖွင့်လှစ်ပေးခဲ့သည်။
နေရာ ၅၃နေရာတွင် ကျင်းပခဲ့သည်။
အထိမ်းအမှတ်တံဆိပ်မှာ ကွမ်ကျိုးမြို့၏ ဒဏ္ဍာရီကို အခြေခံထားသည်။
Yuexiuတောင်ပေါ်ရှိ ဆိတ်ငါးကောင် ကျောက်ရုပ်တု ကို ပုံဖော်ထားခြင်းမှာ အိမ်ရှင်မြို့၏ ကိုယ်စားပြုပုံဖြစ်သည်။
ဖွင့်ပွဲ၊ ပိတ်ပွဲ အခမ်းအနားများကို ပုလဲမြစ်ကမ်းတစ်လျှောက်တွင် ပြုလုပ်ခဲ့ပြီး အာရှ အားကစားပြိုင်ပွဲ၏ သမိုင်းတွင် ဖွင့်ပွဲအခမ်းအနားကို အားကစားကွင်းအတွင်း မကျင်းပသည့် ပထမဆုံး ပြိုင်ပွဲ ဖြစ်လာသည်။
တရုတ်နိုင်ငံ၊ တောင်ကိုရီးယားနိုင်ငံနှင့်ဂျပန်နိုင်ငံတို့မှ နိုင်ငံအလိုက် ပထမ၊ ဒုတိယနှင့် တတိယရရှိခဲ့သည်။
တရုတ်နိုင်ငံ အနေဖြင့် ရွှေတံဆိပ် ၁၉၉ခု ရရှိကာ စံချိန်သစ်တင်နိုင်ခဲ့သည်။
ကမ္ဘာ့စံချိန်၃ခု အာရှစံချိန် ၁၀၃ခုကို ချိုးနိုင်ခဲ့သည့် အားကစားပွဲ ဖြစ်သည်။
ကြက်တောင်ရိုက် အားကစားနည်းမှ ရွှေတံဆိပ်ဆုရှင် လင်ဒန်းသည် အကောင်းဆုံးကစားသမား (MVP)အဖြစ် ကြေညာခံခဲ့ရသည်။
အာရှ အိုလံပစ်ကောင်စီ ဥက္ကဋ္ဌမှ ၂၀၁၀ ကွမ်ကျိုးပွဲတော်ကို အကောင်းဆုံး အားကစားပွဲအဖြစ် မှတ်ချက်ချခဲ့သည်။
လက်ခံကျင်းပခြင်း အိမ်ရှင်အဖြစ် ယှဉ်ပြိုင်ခြင်း အာရှ အိုလံပစ်ကောင်စီမှ ၂၀၀၆ ဒိုဟာပွဲတော်အတွင်းက ကာတာနိုင်ငံ၊ ဒိုဟာမြို့တွင် ကျင်းပသော ၂၃ ကြိမ်မြောက် အထွေထွေညီလာခံတွင် ကွမ်ကျိုးမြို့အား ရွေးချယ်ခဲ့သည်။
အာရှ အိုလံပစ်ကောင်စီမှ တရားဝင် မရွေးချယ်မီတွင် တောင်ကိုရီးယားနိုင်ငံမှ ဆိုးလ်မြို့နှင့် ဂျော်ဒန်နိုင်ငံမှ အာမာန်မြို့တို့သည် နုတ်ထွက်သွား၍ တရုတ်နိုင်ငံမှ ကွမ်ကျိုးမြို့နှင့် မလေးရှားနိုင်ငံမှ ကွာလာလမ်ပူမြို့တို့သာ ကျန်ရှိတော့သည်။
တောင်ကိုရီးယားအနေဖြင့် ၂၀၀၂ ဘူဆန်ပွဲတော်ကို လက်ခံကျင်းပပြီးဖြစ်၍ ၂၀၁၀ပွဲတော်ကို ကျင်းပရန် အချိန်မှာ အင်မတန်တိုတောင်းလှသည်။
အကဲဖြတ်ကော်မတီ၏ ခေါင်းဆောင်ဖြစ်သူ အာရှအိုလံပစ်ကောင်စီ၏ ဒုဥက္ကဋ္ဌမှ နောက်ဆုံး၂မြို့အား ကြည့်ရှုစစ်ဆေးခဲ့သည်။
မလေးရှား အစိုးရအနေဖြင့် ၂၀၀၄ခုနစ် ဧပြီ ၁၅ရက်နေ့တွင် ကြေညာခဲ့သည့် ကြေညာချက်အရ စရိတ်စက ကြီးမား၍ မလေးရှား အိုလံပစ်ကောင်စီကို ထောက်ပံ့ရန် ခက်ခဲကြောင်း ဆိုခဲ့၍ ကွာလာလမ်ပူမှာ နုတ်ထွက်ရန် နီးစပ်ခဲ့သည်။
ကြိုတင်ပြင်ဆင်မှုများ အားကစားကွင်းများ 220px|alt= ၂၀၁၀ အာရှ အားကစားပြိုင်ပွဲကို ပြိုင်ပွဲကျင်းပရာ ၅၃နေရာနှင့် လေ့ကျင့်ရန် ၁၇နေရာတွင် ကျင်းပခဲ့သည်။
နေရာ ၄နေရာမှာ ကွမ်ကျိုးမြို့ပြင်ပတွင်ရှိသည်။
နေရာ ၄၂နေရာမှာ ယခင်ကပင် တည်ရှိခဲ့ပြီး ပြိုင်ပွဲကျင်းပရန် ၁၁နေရာနှင့် လေ့ကျင့်ရန် ၁နေရာကို ပွဲအတွက် တည်ဆောက်ခဲ့သည်။
အခြားနေရာများကို ပြန်လည် မွန်းမံခဲ့သည်။
အာရှ အားကစားပြိုင်ပွဲမြို့တွင် အားကစားရွာ၊ နည်းပညာ အတတ်ပညာရှင်များရွာ၊ မီဒီယာရွာ၊ ပင်မမီဒီယာစင်တာနှင့် နိုင်ငံတကာ ရုပ်သံလွှင့် စင်တာတို့ပါရှိသည်။
၂၀၀၉ခုနှစ် ဧပြီ ၁၉ရက်နေ့တွင် စီစဉ်သူများက ပုလဲမြစ်တစ်လျှောက် ဟန်ဆယ်ရှာကျွန်းကို ဖွင့်ပွဲ၊ ပိတ်ပွဲအတွက် ရွေးချယ်ခဲ့သည်။
ဘဏ္ဍာရေး ၂၀၀၅ခုနှစ် မတ်လ ၁၁ရက်နေ့တွင် တရုတ်ကွန်မြူနစ်ပါတီ၊ ကွမ်ကျိုးစည်ပင်သာယာကော်မတီ၏ ပါတီအတွင်းရေးမှူး လင်ရှုရှန်က ￥၂ ဘီလီယံထက် ပိုမိုသုံးစွဲမည် မဟုတ်ကြောင်း ပြောကြားခဲ့သည်။
billion", ၂၀၀၉ခုနှစ် မတ်လတွင် ပြိုင်ပွဲဈေးကွက်ဌာန၏ ညွှန်ကြားရေးမှူးက ထောက်ပံ့သူမရှိခြင်း၊ကမ္ဘာ့စီးပွားရေးပြဿနာကြောင့် ပြိုင်ပွဲ၏ ဘဏ္ဍာ နည်းနိုင်ကြောင်းပြောခဲ့သည်။
ပို့ဆောင်ဆက်သွယ်ရေး ရထားတစ်စီးအား အားကစားပြိုင်ပွဲဆိုင်ရာများဖြင့် မွန်းမံထားစဉ် ကွမ်ကျိုး အများပြည်သူသယ်ယူပို့ဆောင်ရေး အခြေခံ အဆောက်အဦးများ တိုးချဲ့ ဆောက်လုပ်ရေးမှာ ပြိုင်ပွဲ လက်ခံကျင်းပရေး၏ ထင်ရှားသော အပိုင်းလည်းဖြစ်သည်ခရီးသည်များစွာ ဝင်ရောက်ကြမည့်အတွက် ကွမ်ကျီုးဘီယန် အပြည်ပြည်ဆိုင်ရာ လေဆိပ်ကို အဆင့်မြှင့်တင်ခဲ့သည်။
ကွမ်ကျိုး အပြည်ပြည်ဆိုင်ရာ လေဆိပ် ၂၀၀၉ခုနှစ် ဒီဇင်ဘာ ၂၆ရက်နေ့တွင် ဝူဟန်-ကွမ်ကျိုး အမြန်ရထားလမ်းကို ဖွင့်လှစ်ခဲ့သည်။
ယာဉ်ကြောပိတ်ခြင်းနှင့် လေထုညစ်ညမ်းခြင်းကို လျှော့ချရန် ယာဉ်စီးရေ ၄၀%ကို လျှော့ချပြီး ဘတ်စ်ကား အစီး၁၀၀၀ ချပေးခဲ့သည်။
ပြိုင်ပွဲ အထိမ်းအမှတ်များ အထိမ်းအမှတ်တံဆိပ် ၂၀၁၀ အာရှ အားကစားပြိုင်ပွဲ၏ တရားဝင် အထိမ်းအမှတ်တံဆိပ်ကို ၂၀၀၆ခုနှစ် နိုဝင်ဘာ ၂၆ရက်နေ့တွင် ဆန်းရတ်ဆန် အထိမ်းအမှတ် ခန်းမ၌ ပြသခဲ့သည်။
ကွမ်ကျိုးမြို့ကို ဆိတ်မြို့ဟု သိကြသည်။
လိမ္မော်ရောင်နှင့် အဝါရောင်မှာ အိုလံပစ် မီးတောက်ကိုလည်း ပုံဖော်သည်။
လာဘ်ကောင် လာဘ်ကောင်မှာ အားကစားရေးရာ သိုးထီး၅ကောင်ဖြစ်သည်။
၂၀၀၈ခုနှစ် ဧပြီ ၂၈ရက်နေ့တွင် ပြသခဲ့သည်။
သိုးထီး၅ကောင်တွင် ၄ကောင်မှာ အသေးဖြစ်ကာ တစ်ကောင်မှာ အကြီးဖြစ်သည်။
အမည်များမှာ A Xiang (祥) ၊ A He (和) ၊ A Ru (如) ၊ A Yi (意) နှင့် Le Yangyang (樂洋洋) တို့ဖြစ်သည်။
လာဘ်ကောင်များ၏ တရုတ်အမည်ကို ပေါင်းဖတ်လျှင် ကောင်းခြင်းမင်္ဂလာ ဟု ဆိုနိုင်ပြီး တိုက်ရိုက်ဘာသာပြန်လျှင် သဟဇာတဖြစ်ခြင်း၊ ကောင်းခြင်း မင်္ဂလာနှင့် ပြည့်စုံခြင်း၊ အောင်မြင်ခြင်း၊ ပျော်ရွှင်ခြင်း (祥和如意樂洋洋) တို့ဖြစ်သည်။
သီချင်း တရားဝင် သီချင်းကို ၂၀၁၀ခုနှစ် စက်တင်ဘာလ ၃၀ရက်နေ့တွင် ထုတ်ပြန်ခဲ့သည်။
ပြန်လည် ပေါင်းစည်းခြင်း (Reunion) (Chongfeng [重逢]) အမည်ဖြစ်သည်။
မီးထွန်းညှိတိုင် လက်ဆင့်ကမ်း သယ်ဆောင်ခြင်း မီးထွန်းညှိတိုင် လက်ဆင့်ကမ်း သယ်ဆောင်ခြင်း မြေပုံ မီးထွန်းညှိတိုင် လက်ဆင့်ကမ်းသယ်ဆောင်မည့် လမ်းကြောင်းအား ၂၀၁၀ မတ်လ ၄ရက်တွင် ပြသခဲ့သည်။
ဘဏ္ဍာရေး အခက်အခဲများကြောင့် ကွမ်ဒေါင်းပြည်နယ်၏ မြို့ ၂၁မြို့ကိုသာ လက်ဆင့်ကမ်း သယ်ဆောင်ခဲ့သည်။
မီးထွန်းညှိတိုင်ကို ၂၀၁၀ အောက်တိုဘာ ၉ရက်နေ့တွင် မဟာတံတိုင်း၌ မီးထွန်းညှိခဲ့သည်။
မူလက ၂၁မြို့သာ ဖြတ်သန်းရန် ရည်ရွယ်သော်လည်း နောက်ပိုင်းတွင် မြို့၂မြို့ ထပ်မံ ဖြည့်စွက်ခဲ့သည်။
ပွဲများနှင့် အားကစား 150px|ကန်တုံမျှော်စင်တွင် မီးပန်းများ ပစ်ဖောက်စဉ် ဖွင့်ပွဲ အခမ်းအနား ၂၀၁၀ အာရှ အားကစားပြိုင်ပွဲ၏ ဖွင့်ပွဲ အခမ်းအနားကို ၂၀၁၀ နိုဝင်ဘာ ၁၂ရက်နေ့ ည၈နာရီတွင် ကျင်းပခဲ့သည်။
အားကစားပြိုင်ပွဲ သမိုင်းတွင် အခမ်းအနားကို အားကစားကွင်းတွင် ပထမဆုံးအကြိမ် မကျင်းပခြင်းဖြစ်သည်။
အခမ်းအနားသို့ တရုတ်ပြည်သူ့သမ္မတနိုင်ငံ နိုင်ငံတော်ဝန်ကြီးချုပ် ဝမ်ကြားပေါင်၊ ပါကစ္စတန် အစ္စလာမ်သမ္မတနိုင်ငံ နိုင်ငံတော် သမ္မတ အစိဖ် အလီ ဇာဒါရီ၊ ထိုင်းဘုရင့်နိုင်ငံ ဝန်ကြီးချုပ် အဘီစစ် ဝိဇ္ဇာဇီဝ၊ ဟောင်ကောင် အစိုးရ အကြီးအကဲ ဟင်နရီတန်း၊ အာရှ အိုလံပစ်ကောင်စီ ဥက္ကဋ္ဌ အာမတ် အယ်ဖယ်ဒီအယ် စဘတ်နှင့် အပြည်ပြည်ဆိုင်ရာ အိုလံပစ်ကော်မတီ ဥက္ကဋ္ဌ ဂျက် ရော်ဂယ် တို့တက်ရောက်ခဲ့သည်။
အခမ်းအနားသည် ၃နာရီ ကြာမြင့်ခဲ့ပြီး ဖွင့်ပွဲ၊ ပိတ်ပွဲ ၂ခုပေါင်း ￥380 မီလီယံ ( million)ကုန်ကျခဲ့သည်။
အားကစားသမားများသည် ပုလဲမြစ်ကမ်း အတွင်း လှေများဖြင့် ချီတက်လာကြသည်။
ထို့နောက် ပင်မမီးရှူးတိုင်ကို မီးထွန်းညှိကြသည်။
အပြည်ပြည်ဆိုင်ရာ အိုလံပစ် ကော်မတီ ဥက္ကဋ္ဌမှ အင်မတန် ခမ်းနားသော ပွဲအဖြစ် မှတ်ချက်ချခဲ့သည်။
ပိတ်ပွဲ အခမ်းအနား ၂၀၁၀ အာရှ အားကစားပြိုင်ပွဲ၏ ပိတ်ပွဲ အခမ်းအနားကို ၂၀၁၀ခုနှစ် နိုဝင်ဘာ ၂၇ရက်နေ့ ည၈နာရီ၆မိနစ်တွင် ကျင်းပခဲ့သည်။
ပရိသတ် ၃၅၀၀၀တက်ရောက်ခဲ့သည်။
အခမ်းအနားတွင် ၂၀၁၄ အင်ချွန်းပွဲတော်ကို လက်ခံကျင်းပမည့် တောင်ကိုရီးယားနိုင်ငံ၏ တင်ဆက်မှုအဖြစ် သရုပ်ဆောင်ရိန်း၏ ၈မိနစ်စာ ဖျော်ဖြေတင်ဆက်မှုလည်း ပါဝင်ခဲ့သည်။
အင်ချွန်းမြို့တော်ဝန် ဆောင်ယောင်ဂီမှ အာရှ အားကစားပြိုင်ပွဲ အလံကို လွှဲပြောင်း ရယူခဲ့သည်။
ပါဝင်သော နိုင်ငံများ right|ပါဝင်သော နိုင်ငံများ အဖွဲ့ဝင်နိုင်ငံ ၄၅နိုင်ငံလုံး ပါဝင်ခဲ့ကြသည်။
အမျိုးသား အိုလံပစ်ကော်မတီ အားလုံးသည် ၂၀၁၀ စက်တင်ဘာ ၃၀ရက်နေ့နောက်ဆုံးထားကာ ပြိုင်ပွဲဝင်စာရင်း တင်သွင်းရသည်။
နောက်ဆုံးစာရင်းအရ ပြိုင်ပွဲတွင် အားကစားသမားပေါင်း ၉၇၀၄ယောက်၊ စီမံအုပ်ချုပ်သူ ၄၇၅၀ယောက် ဝင်ရောက်ယှဉ်ပြိုင်ကြသည်။
ပြိုင်ပွဲ၏ တရားဝင် ဝက်ဆိုဒ်အရ ကူဝိတ်နိုင်ငံသည် နိုင်ငံရေးပြဿနာများကြောင့် အိုလံပစ်အလံဖြင့်သာ ဝင်ရောက်ယှဉ်ပြိုင်ခဲ့သည်။
(၆၆) (၈၂) (၁၅၀) (၁၁) (၉) (၂၂) (၉၆၀) (၄၀၁) (၆၂၆) (၂၁၆) (၃၆၂) (၄၂) (၇၂၆) (၈၆) (၃၆၅) (၁၈၈) (၇၈၈) ကူဝိတ်(၁၈၄) (၁၃၅) (၅၃) (၄၉) (၁၆၈) (၃၂၅) (၈၂) (၂၁၉) (၆၉) (၁၄၀) (၅၂) (၁၆၉) (၄၁) (၁၈၈) (၂၅၀) (၁၆၄) (၂၄၀) (၁၀၄) (၄၄) (၃၉၉) (၆၇) (၅၉၃) (၂၃) (၁၁၁) (၈၄) (၂၂၀) (၂၆၀) (၃၂) ပါဝင်သော အားကစားနည်းများ အားကစားနည်းပေါင်း ၄၂မျိုးတွင် ပြိုင်ပွဲပေါင်း ၄၇၆ပွဲ ကျင်းပခဲ့သည်။
တဲစုရွာသည် မန္တလေးတိုင်းဒေသကြီး၊ မိတ္ထီလာခရိုင်၊ ဝမ်းတွင်းမြို့နယ် အတွင်းရှိ ရွာတစ်ရွာဖြစ်သည်။
ဝမ်းတွင်းမြို့နယ် ကျေးရွာများပြမြေပုံ - မြန်မာသတင်းအချက်အလက် စီမံခန့်ခွဲမှုယူနစ် (မေ ၂၀၁၆) ကိုးကား ကဏ္ဍ:မန္တလေးတိုင်းဒေသကြီးရှိ ရွာများ။
၂၀၀၆ အာရှ အားကစားပြိုင်ပွဲ (, Dawrat al-ʼAl‘ab al-Asīawīah 2006) သည် ကာတာနိုင်ငံ ဒိုဟာမြို့တွင် ၂၀၁၀ခုနှစ် ဒီဇင်ဘာလ ၁ရက်နေ့မှ ၁၅ရက်နေ့အထိ ကျင်းပခဲ့သော ၁၅ကြိမ်မြောက် အာရှ အားကစားပြိုင်ပွဲ ဖြစ်သည်။
အားကစားနည်းပေါင်း ၃၉မျိုးတွင် ပြိုင်ပွဲပေါင်း ၄၂၄ပွဲ ကျင်းပခဲ့သည်။
ဒိုဟာမြို့မှာ ကာတာနိုင်ငံအတွင်း အာရှ အားကစားပြိုင်ပွဲကို လက်ခံကျင်းပသည့် ပထမဆုံးမြို့ဖြစ်ပြီး ၁၉၇၄ တီဟီရန်ပွဲတော်ကို လက်ခံကျင်းပခဲ့သည့် တီဟီရန်မြို့ပြီးလျှင် အနောက်အာရှ၏ ဒုတိယမြောက် အိမ်ရှင်မြို့ဖြစ်သည်။
ပထမဆုံးအကြိမ်အဖြစ် အာရှ အိုလံပစ်ကောင်စီ အဖွဲ့ဝင် ၄၅နိုင်ငံလုံး ဝင်ရောက်ယှဉ်ပြိုင်ခဲ့သည်။
Eurosportမှ ပြိုင်ပွဲများကို ထုတ်လွှင့်ခဲ့၍ အာရှနိုင်ငံများ၏ ယှဉ်ပြိုင်နေမှုများကို ဥရောပမှ ပြည်သူများ ကြည့်ရှုနိုင်ခဲ့သည်။
တရုတ်နိုင်ငံ၊ တောင်ကိုရီးယားနိုင်ငံနှင့် ဂျပန်နိုင်ငံများက နိုင်ငံအလိုက် ပထမ၊ ဒုတိယနှင့် တတိယ ရရှိခဲ့သည်။
အိမ်ရှင် ကာတာနိုင်ငံအနေဖြင့် နဝမနေရာတွင် ရပ်တည်ခဲ့သည်။
ကမ္ဘာ့စံချိန်နှင့် အာရှ စံချိန် တော်တော်များများ ကျိုးခဲ့ကြသည်။
သို့သော် ပြိုင်ပွဲအတွင်း အငြင်းပွားစရာများစွာ ရှိခဲ့သည်။
တောင်ကိုရီးယား မြင်းစီးသမား ကင်ဟွန်းချီသည် မလွှဲသာသော ပွဲတွင်းမတော်တဆမှုကြောင့် သေဆုံးခဲ့ရသည်။
အားကစားပြိုင်ပွဲများမှာ ယေဘူယျအားဖြင့် အောင်မြင်သည်ဟု ယူဆနိုင်ပြီး အာရှ အားကစားလောကကို မြင့်မားလာစေခဲ့သည်။
ရွှေတံဆိပ် ၃ခု အပါအဝင် ဆုတံဆိပ် ၇ခု ရရှိခဲ့သော တောင်ကိုရီးယား ရေကူး အားကစားသမား ပတ်တေးဝန်သည် အကောင်းဆုံးကစားသမား (MVP)အဖြစ် ကြေညာခံခဲ့ရသည်။
လက်ခံကျင်းပခြင်း အိမ်ရှင်အဖြစ် ယှဉ်ပြိုင်ခြင်း ၂၀၀၀ခုနှစ် နိုဝင်ဘာလ ၁၂ရက်နေ့တွင် ၂၀၀၆ပွဲတော်အတွက် အိမ်ရှင်ရွေးချယ်ပွဲကို တောင်ကိုရီးယားနိုင်ငံ၊ ဘူဆန်မြို့တွင် ကျင်းပခဲ့သည်။
အာရှ အိုလံပစ်ကောင်စီ အဖွဲ့ဝင် ၄၁နိုင်ငံမှ မဲပေးရွေးချယ်ခဲ့သည်။
အကြိမ် ၃ကြိမ် မဲပေးရကာ တစ်ကြိမ်ပြီးတိုင်း တစ်မြို့ကို ပယ်ထုတ်ရသည်။
"申辦亞運香港慘敗", Page A1, Apple Daily, November 13, 2000, quoting Dato’ Sieh Kok Chi, Honorary Secretary of the Olympic Council of Malaysia.香港申亚失败心不服 , 体育周报, November 13, 2000ပထမအကြိမ်ပြီးနောက် မဲ၂မဲသာ ရရှိသော အိန္ဒိယနိုင်ငံမှ နယူးဒေလီမြို့ကို ပယ်ခဲ့ကြသည်။
ဒုတိယအကြိမ်တွင် နောက်ဆုံး ကျန်ရှိသော မြို့၃မြို့မှ ဒိုဟာမြို့ကို ရွေးချယ်ခဲ့ကြသည်။
thumb|၂၀၀၆ပွဲတော်အတွင်းက အားကစားရွာများ ၂၀၀၆ အာရှ အားကစားပြိုင်ပွဲ၏ မဲရလဒ်များမြို့အိုလံပစ်ကော်မတီပထမအကြိမ်ဒုတိယအကြိမ်ဒိုဟာမြို့ ကာတာ၂၀၂၂ကွာလာလမ်ပူမြို့ မလေးရှား၁၃၁၃ဟောင်ကောင် ဟောင်ကောင်၆၆နယူးဒေလီမြို့ အိန္ဒိယ၂− အာရှ အိုလံပစ် ကောင်စီ၏ စည်းမျဉ်းများအရ မဲပေးသူအရေအတွက်၏ တစ်ဝက်ကျော်သော မြို့မှာ အလိုအလျောက် အရွေးခံရပြီး ကျန်ရှိနေသော အကြိမ်ရေများကို ပယ်ဖျက်သည်။
ဒိုဟာမာ ၄၁မဲမှ ၂၂မဲရရှိခဲ့၍ တတိယအကြိမ် ရွေးချယ်ရန်မလိုတော့ဘဲ ၂၀၀၆ပွဲတော်၏ အိမ်ရှင်အဖြစ် သတ်မှတ်ခဲ့သည်။
ဒိုဟာအတွက် ပေးခဲ့သောမဲများမှာ အနောက်အာရှနိုင်ငံများမှ မဲများဖြစ်သည်။
ထိုသို့ရွေးချယ်ခံရမှုအပေါ်တွင် မလေးရှား၊ ဟောင်ကောင်နှင့် တရုတ်နိုင်ငံတို့မှ စိတ်ပျက်ခဲ့ကြသည်။
မလေးရှားနိုင်ငံမှ ဒိုဟာကို ရွေးချယ်ကြခြင်းမှာ အဓိပ္ပာယ်မရှိကြောင်း၊၎င်းကို ရွေးရခြင်းမှာ ကာတာနိုင်ငံ၏ ဓနအင်အားကြီးမားမှုကြောင့် ဖြစ်ကြောင်း ပြောကြားခဲ့သည်။
ကြိုတင်ပြင်ဆင်မှုများ အားကစားကွင်းများ right|လာဘ်ကောင်၏ ရုပ်တု အေအယ် အာရေဘီ အားကစားကွင်းများ -ဓားသိုင်းအတတ်၊ ဘောလုံး၊ ရတ်ဘီ၇ယောက်၊ စားပွဲတင်တင်းနစ် Al-Dana Club –ကိုယ်ကာယအလှပြ၊ စစ်တုရင်၊ အလေးမ အေအယ် ဂါရဖာ အားကစားကလပ် – ဘောလုံး၊ handball Al-Khor Road Course – စက်ဘီးစီးခြင်း Al-Rayyan Sports Club – ဗေ့စဘော၊ ဘောလုံး၊ ဟော်ကီ၊ ဘော်လီဘော softball Al-Sadd Sports Club – Cue sports၊ ဘောလုံး၊ ပိုက်ကျော်ခြင်း၊ ဝါတာပိုလို ASPIRE Academy for Sports Excellence]] – gymnastics၊ ကြက်တောင်ရိုက်၊လက်ဝှေ့၊ ကနူးလှေ၊ ကယက်လှေ၊ kabaddi၊ rhythmic gymnastics၊ trampoline၊ နပန်း၊ ဝူရှူး ဘတ်စကတ်ဘော မိုးလုံလေလုံ အားကစားရုံ Corniche –စက်ဘီးစီး၊ ပြေးခုန်ပစ်၊ လက်ဆင့်ကမ်း ၃ယောက် အားကစားနည်း ဒိုဟာ ဂေါက် ကလပ် – ဂေါက်သီးရိုက် ဒိုဟာ မြင်းစီး ကလပ် – မြင်းစီး ဒိုဟာ ရွက်လှေ ကလပ် – ရွက်လှေ ဟာမတ် ရေကူးကန် –ဒိုင်ဗင်၊ရေကူး၊ synchronised swimming Khalifa International Tennis and Squash Complex –Soft Tennis၊ squash၊ တင်းနစ် ခါလီဖာ အားကစားကွင်း –ပြေးခုန်ပစ် Lusail Shooting Complex – မြားပစ်၊ သေနတ်ပစ် Mesaieed Endurance Course – မြင်းစီး( Endurance) ကာတာ ဘိုလင်း စင်တာ – ဘိုလင်း ကာတာ အားကစား ကလပ် – ဘောလုံး၊ ဂျူဒို၊ ကရာတေးဒို၊ တိုက်ကွမ်ဒို The Sport City – ဘော်လီဘော (ကမ်းခြေ) West Bay Lagoon – လှေလှော် ပြိုင်ပွဲ အထိမ်းအမှတ်များ လာဘ်ကောင် ဒိုဟာ အာရှ အားကစားပြိုင်ပွဲ ကျင်းပရေး ဦးစီး ကော်မတီက "Orry"ဟု ခေါ်သော ဒရယ်ကို ၁၅ကြိမ်မြောက် အာရှ အားကစားပြိုင်ပွဲ၏ လာဘ်ကောင်အဖြစ် ရွေးချယ်ခဲ့သည်။
မီးထွန်းညှိတိုင် လက်ဆင့်ကမ်း သယ်ဆောင်ခြင်း မီးထွန်းညှိတိုင် လက်ဆင့်ကမ်း သယ်ဆောင်ခြင်းကို ၁၉၅၈ နယူးဒေလီပွဲတော်ကပင် ပြုလုပ်ခဲ့ကြသည်။
၂၀၀၆ ဒိုဟာပွဲတော်အတွက် မီးထွန်းညှိတိုင် လက်ဆင့်ကမ်း သယ်ဆောင်ခြင်း အစီအစဉ်များကို ဒိုဟာ အာရှ အားကစားပြိုင်ပွဲ ကျင်းပရေး ဦးစီး ကော်မတီက ၂၀၀၆ခုနှစ် ဇန်နဝါရီ ၂၀ရက်နေ့တွင် ထုတ်ပြန်ခဲ့သည်။
Doha Asian Games torch relay route revealed မီးထွန်းညှိတိုင်ကို ၂၀၀၆ခုနှစ် အောက်တိုဘာလ ၈ရက်နေ့တွင် ဒိုဟာ ဂေါက်ကလပ်တွင် ကျင်းပသော ဧည့်ဝတ်ကျေပြွန်ခြင်း၏ မီးတောက် အခမ်းအနားတွင် စတင် မီးထွန်းညှိခဲ့သည်။
Torch ceremony marks countdown to Games လူပေါင်း ၃၀၀၀မှ ယခင် အာရှ အားကစားပြိုင်ပွဲများကို လက်ခံကျင်းပခဲ့သည့် မြို့၈မြို့နှင့် ပင်လယ်ကွေ့ ပူးပေါင်း ဆောင်ရွက်ရေး ကောင်စီ အဖွဲ့ဝင် ၄မြို့ကို ဖြတ်သန်းကာ မီးထွန်းညှိတိုင်ကို လက်ဆင့်ကမ်း သယ်ဆောင်ခဲ့ကြသည်။
မီးထွန်းညှိတိုင်သည် နိုင်ငံပေါင်း ၁၃နိုင်ငံမှ ၂၃မြို့ကို ဖြတ်သန်းခဲ့သည်။
လက်ဆင့်ကမ်း သယ်ဆောင်ခြင်းမှာ ၅၅ရက်ကြာမြင့်ခဲ့ပြီး ၅၀၀၀၀ ကီလိုမီတာ ခရီးအကွာအဝေးကို ဖြတ်သန်းခဲ့သည်။
၎င်းမှာ အာရှ အားကစားပြိုင်ပွဲတွင် အရှည်ဆုံး လက်ဆင့်ကမ်းသယ်ယူခြင်းဖြစ်သည်။
မီးထွန်းညှိတိုင် လက်ဆင့်ကမ်း သယ်ဆောင်ရာ လမ်းကြောင်း အောက်ပါတို့မှာ ကာတာနိုင်ငံပြင်ပတွင် မီးထွန်းညှိတိုင် လက်ဆင့်ကမ်း သယ်ဆောင်ခဲ့သည့် မြို့များဖြစ်သည်။
The 15th Asian Games Doha 2006 Torch Relay Route revealed Archived copy at WebCite (December 4, 2009)."King of the Mile" Hicham El Guerrouj to Carry the Flame အိန္ဒိယနိုင်ငံ – နယူးဒေလီမြို့ တောင်ကိုရီးယားနိုင်ငံ – ဘူဆန်မြို့ ဖိလစ်ပိုင်နိုင်ငံ – မနီလာမြို့ ဂျပန်နိုင်ငံ – ဟီရိုရှီးမားမြို့ တရုတ်နိုင်ငံ – ပေကျင်းမြို့, ကွမ်ကျိုးမြို့, ဟောင်ကောင်, မကာအို အင်ဒိုနီးရှားနိုင်ငံ – ဂျကာတာမြို့ ထိုင်းနိုင်ငံ – ဘန်ကောက်မြို့ အီရန်နိုင်ငံ – မရှတ်မြို့, အစ္စဖန်မြို့, တီဟီရန်မြို့ အိုမန်နိုင်ငံ – ဆလာလတ်မြို့, မတ်စကတ်မြို့, ဆော်ဟာမြို့ ယူအေအီး – ဟာတာမြို့, ရှာဂျက်မြို့, ဒူဘိုင်းမြို့, အဘူဒါဘီမြို့ ကူဝိတ်နိုင်ငံ – ကူဝိတ် စီးတီး ဘာရိန်းနိုင်ငံ – မာနာမာမြို့ ထို့နောက် ဒိုဟာသို့ ပြန်လည် ရောက်ရှိပြီး ကာတာနိုင်ငံအတွင်း လက်ဆင့်ကမ်းသယ်ဆောင်ခြင်းကို ၂၀၀၆ခုနှစ် နိုဝင်ဘာလ ၂၅ရက်နေ့တွင် စတင်ခဲ့ကာ ဖွင့်ပွဲ အခမ်းအနားကျင်းပချိန်အထိ ဖြစ်သည်။
ပွဲများနှင့် အားကစား ဖွင့်ပွဲ အခမ်းအနား 250px|thumb|ခါလီဖာ အားကစားကွင်းတွင် ဖွင့်ပွဲ အခမ်းအနားပြုလုပ်စဉ် ၂၀၀၆ အာရှ အားကစားပြိုင်ပွဲ၏ ဖွင့်ပွဲ အခမ်းအနားကို ခါလီဖာ အားကစားကွင်းတွင် ၂၀၀၆ခုနှစ် ဒီဇင်ဘာ ၁ရက်နေ့တွင် ကျင်းပခဲ့သည်။
အီရန်အစ္စလာမ်မစ် သမ္မတနိုင်ငံ သမ္မတ မာမွတ် အမာဒိုင်ဂျက်၊ ပါလတ်စတိုင်းနိုင်ငံ ဝန်ကြီးချုပ် အစ္စမေး ဟန်နီရယ်၊ ဆီးရီးယား အာရပ်သမ္မတနိုင်ငံ သမ္မတ ဗိုလ်ချုပ်ကြီး ဟာဖစ်အာဆတ် ဘာရှား အာဆတ် နှင့်အပြည်ပြည်ဆိုင်ရာ အိုလံပစ် ကော်မတီ ဥက္ကဋ္ဌ ဂျက်ရော်ဂယ်တို့ တက်ရောက်ခဲ့ကြသည်။
စုစုပေါင်း ပရိသတ် ၅၀၀၀၀ တက်ရောက် အားပေးကြသည်။
ဖွင့်ပွဲ အခမ်းအနားတွင် အာရပ်နိုင်ငံများနှင့် အခြား အာရှ နိုင်ငံများ၏ ရိုးရာဓလေ့များကို ဖျော်ဖြေတင်ဆက်ခဲ့သည်။
ဖွင့်ပွဲကို မီးရှူးတိုင် တာဝါကို မီးထွန်းညှိပြီး ပြီးဆုံးခဲ့သည်။
thumb|ဖွင့်ပွဲ အခမ်းအနားတွင် တွေ့ရသော အားကစားသမားများ ပိတ်ပွဲ အခမ်းအနား ၂၀၀၆ အာရှ အားကစားပြိုင်ပွဲ၏ ပိတ်ပွဲ အခမ်းအနားကို ဒီဇင်ဘာ ၁၅ရက်နေ့တွင် ကျင်းပခဲ့သည်။
ဖျော်ဖြေရေးများ အပြီးတွင် အဖွဲ့ဝင် ၄၅နိုင်ငံမှ အားကစားသမားအားလုံး ချီတက်ဝင်ရောက်လာကြသည်။
ထို့နောက် အာရှ အိုလံပစ်ကောင်စီ ဥက္ကဋ္ဌမှ ပွဲတော်ကို ပိတ်သိမ်းပေးခဲ့သည်။
ထို့နောက် ၂၀၁၀ ကွမ်ကျိုး ပွဲတော်ကို လက်ခံကျင်းပမည့် ကွမ်ကျိုးမြို့တော်ဝန်ထံသို့ အာရှ အားကစားပြိုင်ပွဲအလံကို လွှဲပြောင်းပေးခဲ့သည်။
ပါဝင်သော နိုင်ငံများ ပါဝင်သော နိုင်ငံများ အာရှ အိုလံပစ် ကောင်စီအဖွဲ့ဝင်နိုင်ငံ ၄၅နိုင်ငံလုံး ပထမဆုံးအကြိမ်အဖြစ် ပါဝင်ခဲ့ကြသည်။
DAGOC mourns rider after fatal fallကင်မှာ ကာတာစံတော်ချိန် မွန်းမတည့်မီတွင် သေဆုံးသွားခဲ့သည်။
တောင်ကိုရီးယား အမျိုးသား အိုလံပစ်ကော်မတီ ဥက္ကဋ္ဌ ကင်ဂျွန်ကီ၏ ပြောစကားအရ မြင်းမှာ အမြင့်ခုန်ရာတွင် ချော်သွားခြင်းဖြစ်သည်။
ကင်၏ ဖခင်မှာ ၁၉၆၄ နွေရာသီအိုလံပစ်တွင် တောင်ကိုရီးယား လက်ရွေးစင် တစ်ယောက်ဖြစ်သည်။
ကင်မှာ ၂၀၀၂ ဘူဆန်ပွဲတော်တွင် ငွေတံဆိပ် ရရှိခဲ့သူဖြစ်သည်။
ဆက်စပ်ကြည့်ရှုရန် အာရှ အိုလံပစ်ကောင်စီ ကိုးကား ကဏ္ဍ:အာရှအားကစားပွဲ။
ဆာ ပက်ချာတာ(Sar Patchata)သည် ကမ္ဘောဒီးယားနိုင်ငံရှိ ခမာနီခေါင်းဆောင် ပိုပေါ့၏ သမီးဖြစ်သည်။
ပိုပေါ့သည် ကွန်မြူနစ်ဝါဒကို လွှမ်းမိုးအောင်လုပ်ရင်းက ကမ္ဘောဒီးယားနိုင်ငံတွင် အကြွင်းမဲ့ အာဏာရှင်စနစ်ကို ထူထောင်သွားသူ တစ်ဦးဖြစ်သည်။
သူ့လက်ထက်တွင် လူပေါင်း တစ်သန်းကျော် သေဆုံးခဲ့မည်ဟု ခန့်မှန်းကြသည်။
၁၉၉၈-ခုနှစ်တွင် ပိုပေါ့ကွယ်လွန်ပြီး အာဏာရှင် ဟစ်တလာ ကဲ့သို့ ရွံရှာမုန်းတီးမှုကို ခံခဲ့ရသူဖြစ်သည်။
သူ၏ သမီးငယ် ဆာ ပက်ချာတာ တစ်ယောက်လည်း ဖခင်၏ အရိပ်မည်းကြီး လွှမ်းမိုးမှုကို တစ်သက်လုံးခံခဲ့ရသူ ဖြစ်သည်။
ဖခင်ကို လူသတ်သမားအဖြစ် စွဲချက်တင်နေချိန်မှာ ဆာပက်ချာတာ နှင့် သူ၏ မိခင်တို့သည် သာမန်အရပ်သူများအဖြစ်ပုန်းအောင်းကာ နေထိုင်ကြရရှာသည်။
ဘဝတစ်လျှောက်လုံး ဖခင်နှင့်အတူ တောတောင်ထဲတွင် ရှင်သန်ခဲ့ရဘူးသည်။
ဖခင်ကွယ်လွန်သည်အထိ ပုန်းအောင်းကာ မထင်မရှား နေထိုင်ခဲ့ရာက ၂၀၁၄-ခုနှစ်၊ အသက်၂၄-နှစ်အရွယ်တွင် လက်ထပ်သူ ရှိနေမှန်း လူတွေသိခဲ့ကြခြင်း ဖြစ်သည်။
သူ့ကို သိရှိသွားခြင်းမှာ ဖေ့ဘုတ်ကြောင့်ဖြစ်သည်။
သူ့မင်္ဂလာဆောင်ပုံများ ဖေ့ဘုတ်ပေါ်တင်လိုက်၍ တစ်ကမ္ဘာလုံး စိတ်ဝင်စားသွားကာ Like ပေးသူ အများအပြား ဖြစ်လာခဲ့သည်။
့ သူမအသက် ၁၃-နှစ်တွင် ဖခင်ဖြစ်သူ ပိုပေါ့သည် တောထဲတွင် တစ်ဦးတည်း နေထိုင်နေရာက သူ့ကိုယ်သူ သတ်သေသွားသည်ဟု ဆိုကြသည်။
ဖခင်ကွယ်လွန်သည့် ၁၉၉၈-ခုနှစ်လောက်ကတည်းက သူမသည် တောထဲတွင်ပင် ပုန်းအောင်းကာ နေထိုင်ရှာသည်။
အမည်အမျိုးမျိုးပြောင်း၊ နေရာဒေသ အတည်မနေနိုင်၊ နယ်စပ်တစ်ဝိုက်တွင် လှည့်လည်ကာ နေထိုင်ရသည်။
ဆာ ပက်ချာတာသည် အသက် ၁၂-နှစ် အရွယ်အထိ မယ်ဆစ်ဟူသော အမည်ဖြင့်နေထိုင်ခဲ့သည်။
သူ့ဖခင်ကွယ်လွန်ကြီး အသက် ၁၃-နှစ်အရွယ်မှ ဆာ ပက်ချာတာဟု အမည်ပြောင်းခဲ့သည်။
မှတ်တမ်း ဓာတ်ပုံများတွင် မိခင်၏ လက်မောင်းကို ကိုင်၍ ဖခင်၏ ရုပ်အလောင်းကို ကြည့်ကာ ငိုနေပုံများကိုလည်း တွေ့ရသည်။
ပိုပေါ့သေဆုံးပြီးနောက် မိခင်သည် ခမာတီတပ်မှ ခွန်နယ်ခေါ် အင်ဂျင်နီယာတစ်ယောက်နှင့် လက်ထပ်သည်။
ခွန်နယ်သည် အသက် ၁၃-နှစ်အရွယ် ဆာ ပက်ချာတာကိုလည်း သမီးအရင်းကဲ့သို့ စောင့်ရှောက်ခဲ့၏။
ယခုအခါ ခွန်နယ်သည် မာလိုင်းပြည်နယ် အစိုးရအုပ်ချုပ်ရေးမှူး တာဝန်ကို ယူထားရသည်။
သူက မယ်ဆစ်ကို ဆာ ပက်ချာတာဟု အမည်ပြောင်းပေးပြီး ၂၀၀၂-ခုနှစ်တွင် ကမ္ဘောဒီးယားနိုင်ငံ၊ အနောက်ပိုင်းရှိ အထက်တန်းကျောင်းကို တက်စေခဲ့သည်။
၂၀၀၄-ခုနှစ် အင်တာဗျူးတစ်ခုတွင် ကျောင်းတက်ခဲ့သည့် ဘဝများအကြောင်း၊ ဖခင်နှင့် တောထဲက အဖြစ်အပျက်များကို အမြဲ ပြန်သတိရမိကြောင်း ပြောရှာသည်။
ဆာ ပက်ချာတာ မင်္ဂလာဆောင်စဉ် ယခင် ခမာနီခေါင်းဆောင်ဟောင်း ခီယူဆမ်ဖန်က သတို့သား၊ သတို့သမီးတို့ အနီးတွင် ထိုင်ကာ ဂုဏ်ပြုပေးခဲ့သည်။
သူမ၏ မွေးစားဖခင် ခွန်နယ်က ကျွန်တော်တို့ သမီးကို မင်္ဂလာပွဲလုပ်ပေးတာ ထင်ပေါ်ချင်လို့ မဟုတ်ဘူး၊ ရိုးရာအစဉ်အလာအတိုင်း လုပ်ပေးတာ၊ ပွဲသေးသေးလေးပဲ လုပ်တာပါ။
ဟု ကမ္ဘောဒီးယား နေ့စဉ်သတင်းစာတွင် ပြေကြားခဲ့သည်။
ဆာ ပက်ချာတာ၏ ခင်ပွန်းသည် ဗစ်ချကာ ဖြစ်ပြီး မလေးရှားနိုင်ငံတွင် ပညာသင်ကြားခဲ့သူ ဖြစ်သည်။
မင်္ဂလာဆောင်ကို ကဘက်စပင်းရွာတွင် ကျင်းပခဲ့သည်။
တင်ညွန့် ရေး ကမ္ဘာကျော် သားတော်သမီးတော်များ၊ ပထမအကြိမ်၊ ၂၀၁၇၊ဇူလိုင်လ၊ စာ-၁၆၄ ကိုးကား Category:သက်ရှိထင်ရှားပုဂ္ဂိုလ်များ။
thumb|Calle Crisologo ဗီဂန်မြို့ (; ; Local pronunciation: ) သည် ဖိလစ်ပိုင်နိုင်ငံ၏ စတုတ္ထအဆင့် မြို့တစ်မြို့ဖြစ်ပြီး အီလိုကော့ ဆိုးပြည်နယ် (တောင် အီလိုကော့ ပြည်နယ်) ၏ မြို့တော်ဖြစ်သည်။
၂၀၁၅ ခုနှစ်တွင် ကောတ်ယူခဲ့သော သန်းခေါင်စာရင်းအရ မြို့တွင် လူဦးရေ ၅၃,၈၇၉ ဦး နေထိုင်ကြသည်။
အကြီးဆုံးကျွန်းဖြစ်သော လူဇွန်းကျွန်း၏ အနောက်ဘက်ကမ်းရိုးတန်း တောင်တရုတ်ပင်လယ်တွင် တည်ရှိသည်။
ဗီဂန်မြို့သည် ဖိလစ်ပိုင်နိုင်ငံတွင် ရှေးဟောင်းအဆောက်အဦများ မပျက်မယွင်း ပကတိအတိုင်း တည်ရှိနေသည့် ယူနက်စကို ကမ္ဘာ့အမွေအနှစ်နေရာ ဖြစ်သည်။
မြို့၏ ကျော်ကြားလှသည့် အုတ်ကျောက်တို့ဖြင့် စီရီထားသော လူသွားစင်္ကြများ၊ ဒေသခံ ဖိလစ်ပိုင်နှင့် အရှေ့တိုင်းလက်ရာတို့ကို စပိန်ဗိသုကာလက်ရာတို့ဖြင့် ပေါင်းစပ်ထားသည့် ဖိလစ်ပိုင် ကိုလိုနီခေတ်လက်ရာများဖြစ်သော ဘာဟေး န ဘာတိုး ဟုခေါ်သည့် ကျောက်တုံးဖြင့် ဆောက်လုပ်ထားသော အိမ်များ၊ ငလျင်ဒဏ်ခံစားခဲ့ရသော ဘရို့စ် (Baroque) လက်ရာ ဘုရားကျောင်းတို့ဖြင့် ပြည့်နှက်၍ နေသော မြို့ဖြစ်သည်။
ဗီဂန်မြို့သည် ဆဌမမြောက် ဖိလစ်ပိုင် သမ္မတဖြစ်သူ အယ်ပီဒီရို ကွိရီနို၏ မွေးရပ်မြေလည်း ဖြစ်သည်။
ဗီဂန်မြို့သည် ယူနက်စကို ကမ္ဘာ့အမွေအနှစ်နေရာဖြစ်ပြီး ကမ္ဘာ့အမွေအနှစ်မြို့များ အသင်း (OWHC) ၏ အဖွဲ့ဝင်လည်း ဖြစ်သည်။
၂၀၁၅ ခုနှစ် မေလတွင် ဗီဂန်မြို့သည် ဘေရွတ်မြို့၊ ဒိုဟာမြို့၊ ဒါဘန်မြို့၊ ဟာဗားနားမြို့၊ ကွာလာလမ်ပူမြို့နှင့် လာပက်မြို့တို့နှင့်အတူ New7Wonders Cities ထဲတွင် ထည့်သွင်း ဖော်ပြခြင်း ခံခဲ့ရသည်။
New7Wonders Foundation ၏ ဥက္ကဋ္ဌနှင့် တည်ထောင်သူ ဘာနဒ့် ဝီဘာသည် စိန့်ပေါလ် ကာသီဒရယ်တွင် အခမ်းအနားတစ်ခု ကျင်းပခဲ့ပြီး ဗီဂန်မြို့တော်ဝန် အဲဗာ ဂရေ့စ် ဆင်းဆွန် မဒီနာကို ကမ္ဘာ့အံ့ဖွယ်မြို့အဖြစ် သတ်မှတ်ခဲ့ခြင်းအတွက် အထိမ်းအမှတ် ကြေးပြားအား ပေးအပ်ခဲ့သည်။
ပထဝီဝင် အရှေ့လောင်ဂျီကျူ ၁၂၀ ဒီဂရီ ၂၃ မိနစ် ၁၅ စက္ကန့်နှင့် မြောက်လတ္တီကျူ ၁၇ ဒီဂရီ ၃၄ မိနစ် ၃၀ စက္ကန့်တွင် ဗီဂန်မြို့ကို တွေ့ရှိနိုင်သည်။
ဖိလစ်ပိုင်ရှိ ကျွန်းများထဲမှ အကြီးဆုံးကျွန်းဖြစ်သော လူဇွန်းကျွန်း၏ မြောက်ဘက်တွင် တည်ရှိသည့် မြို့ဖြစ်သည်။
Ilocos Sur ပြည်နယ်၏ မြို့တော်ဖြစ်ပြီး စပိန်ကိုလိုနီတို့ မရောက်မီကတည်းကပင် နိုင်ငံရေးနှင့် ကုန်သွယ်မှုတို့၏ အဓိကကျသော မြို့တစ်မြို့ဖြစ်ခဲ့သည်။
မြေမျက်နှာသွင်ပြင်နှင့် တည်နေရာတို့၏ အားသားချက်များကြောင့် ဗီဂန်သည် သွားလာရ လွယ်ကူသော ဒေသတစ်ခုဖြစ်ခဲ့သည်။
မြို့တော် မနီလာမှ ၊ လဝမ်မြို့ မှ နှင့် အီလိုကော့ဒေသကြီး၏ မြို့တော်ဖြစ်သော ဆန်ဖာနန်ဒိုနှင့် ကွာဝေးသည်။
မြေမျက်နှာသွင်ပြင် thumb|ဗီဂန် ကမ်းခြေ ကိုးကား Category:ဖိလစ်ပိုင်နိုင်ငံရှိ မြို့များ။
အူလ်ဆန်မြို့()သည် တောင်ကိုရီးယားနိုင်ငံ၏ ၇မြို့မြောက် မက်ထရိုပိုလစ်မြို့ဖြစ်ကာ ၈မြို့မြောက် အကြီးဆုံးမြို့ဖြစ်သည်။
တရားဝင်အားဖြင့် အူလ်ဆန် မက်ထရိုပိုလစ်တန် မြို့ဟုခေါ်ကြသည်။
လူဦးရေ ၁.၁ မီလီယံ ရှိသည်။
တောင်ကိုရီးယားနိုင်ငံ၏ အရှေ့တောင်ဘက်တွင် တည်ရှိကာ တောင်ဘက်တွင် ဘူဆန်မြို့၊ မြောက်ဘက်တွင် ဂယောင်းဂျူမြို့တို့ တည်ရှိသည်။
အူလ်ဆန်မြို့သည် တောင်ကိုရီးယားနိုင်ငံ၏ စက်မှု ထုတ်ကုန်မြို့တော်ဖြစ်ကာ အူလ်ဆန် စက်မှုခရိုင်၏ မြို့တော်ဖြစ်သည်။
ကမ္ဘာ့အကြီးဆုံး ကား ပစ္စည်းစက်ရုံဖြစ်သော ဟျောန်ဒယ် မော်တာကုမ္ပဏီ၏ ကားပစ္စည်းစက်ရုံတည်ရှိသည်။
연합뉴스 : 바른언론 빠른뉴스. Yonhapnews.co.kr (2009-10-16). Retrieved on 2013-07-12. Hyundai Heavy Industries၏ ကမ္ဘာ့အကြီးဆုံး သင်္ဘောကျင်းလည်း တည်ရှိသည်။
천혜 절경 바닷가가 세계 최대 조선소로 변모 - 오마이뉴스. Ohmynews.com (2013-01-18). Retrieved on 2013-07-12. အုပ်ချုပ်ရေး အုပ်ချုပ်ရေး ဒေသများ အောလ်ဆန်ကို ခရိုင်လေးခုနှင့် ကောင်တီ တစ်ခု ခွဲခြားထားသည်။
ဘူ့ဂ်ခရိုင် () ဒွံခရိုင် () ဂျွံခရိုင် () နမ် ခရိုင် () အူလ်ဂျူ ကောင်တီ () အောလ်ဆန် မြို့တော်ကောင်စီ ကောင်စီကို အောက်ပါတို့ဖြင့် ဖွဲ့စည်းထားသည်။
ဥက္ကဋ္ဌ ဒုတိယ ဥက္ကဋ္ဌ ၂ဦး အမြဲတမ်း ကော်မတီ ဦးဆောင် ကော်မတီ အုပ်ချုပ်ရေး ကော်မတီ ပတ်ဝန်းကျင်နှင့် လူမှုဖူလုံရေး ကော်မတီ စက်ရုံနှင့် ဆောက်လုပ်ရေး ကော်မတီ ပညာရေး ကော်မတီ အထူး ကော်မတီများ ဘတ်ဂျက်နှင့် ငွေစာရင်း အထူးကော်မတီ ကျင့်ဝတ်ရေးရာ အထူးကော်မတီ စီးပွားရေး thumb|အောလ်ဆန် ဗဟိုဈေး ဝင်ပေါက် အောလ်ဆန် စက်မှုခရိုင်၏ အလယ်တွင် တည်ရှိ၍ Hyundaiလုပ်ငန်းစုကြီး၏ အခြေခံရာ မြို့ဖြစ်သည်။
၁၉၆၂မတိုင်ခင်က အောလ်ဆန်မှာ ငါးဖမ်းဆိပ်ကမ်းနှင့် ဈေးကွက်သာဖြစ်သည်။
တောင်ကိုရီးယား၏ ပထမ ၅နှစ်စီးပွားရေးစီမံကိန်း၏ တစ်စိတ်တစ်ဒေသဖြစ်သောကြောငိ့ အောလ်ဆန်မှာ တိုးတက်လာသည်။
အစိုးရအနေဖြင့် အဓိက စက်မှုလုပ်ငန်းကြီးများဖြစ်သော ဆီစစ်စက်ရုံ၊ ကားပစ္စည်းစက်ရုံ စသည့် စက်ရုံကြီးများကို အားပေးကာ တည်ဆောက်ခဲ့သည်။